Sharon Shannon

**Sharon Shannon** (født 1968) er en irsk musiker, hovedsakelig kjent som trekkspiller, men også for sin feleteknikk. Hun spiller også blikkfløyte og torader. 

Hun ble født i landsbyen Ruan i County Clare. Når hun var ung spilte Shannon musikk med sine to søstre, Mary (på banjo) og Majella (på fiolin) og broren Garry, som spilte fløyte. Som åtteåring begynte hun å opptre med Disirt Tola, et lokalt band, som hun turnerte med i USA i en alder av 14 år. Shannon hadde sprangridning som hobby, men la opp i en alder av 16 for å fokusere på musikken sin. På midten av 1980-tallet studerte Shannon trekkspill med Karen Tweed og fele med Frank Custy, og opptrådte med bandet Arcady, som hun var med på å starte.

I tenårene dro hun til Doolin, en landsby i Irland hvor mange tradisjonelle irske musikere møtes. Steve Wickham fra The Waterboys ba henne om å være med bandet på turné. Shannon ble med i bandet og i ettertid er denne besetningen omtalt som "The Magnificent Seven". 21 år gammel spilte hun trekkspill og fele på albumet *[[Room to Roam]]* (1990), og var også med på å skrive «The Kings of Kerry».

Hun sluttet i Waterboys da de gikk over til å spille mer i sjangeren rock. Hun ga ut sitt debutalbum med tradisjonell irsk musikk i 1991, *Sharon Shannon*, som fikk god kritikk og solgte meget bra. 10 av de 14 sporene på albumet er skrevet av Shannon. To av sporene, «Blackbird» (skrevet av Sharon Shannon og Donal Lunny) og «Coridinio» (av Shannon) ble også gitt ut på albumet *A Woman's Heart* (1992) med seks kvinnelige irske artister, Dolores Keane,  Mary Black, Eleanor McEvoy,  Frances Black, Maura O'Connell og Shannon. Albumet har solgte nesten en million eksemplarer over hele verden, mer enn noe annet album i irsk musikk.

Sharons andre album *Out The Gap* ga hun ut i 1994, det har et mer reggae-preg. *Each Little Thing,* hennes tredje album kom i 1997 og i 1998 kom samlealbumet *Spellbound*. Shannon spilte på Steve Earle sangen «The Galway Girl», som ble utgitt på både Earles album *Transcendental Blues* og på Shannon & Friends' *The Diamond Mountain Sessions*. Dette albumet inkluderte vokal fra en rekke artister, og albumet ble også en kommersiell suksess og ble sertifisert trippel platina. Både Earles og Shannons albumene ble utgitt i 2000. Et annet samarbeid med Earle var instrumentallåten «Dominic Street», som ble utgitt på Earles album *Sidetracks* fra 2002. I 2004 ga Shannon ut albumet *Libertango* med gjesteopptredener fra Róisín Elsafty, Sinéad O'Connor og Kirsty MacColl.

Shannon har også jobbet med blant andre Jackson Browne, Coolfin, Dónal Lunny, Moya Brennan, Kirsty MacColl, Christy Moore, Sinéad O'Connor, Paul Brady, Liam O'Maonlai, John Prine og Mundy. Hun spilte også Earles låt «The Galway Girl» på Mundys konsertalbum *Live and Confusion* (2006), låten ble den mest nedlastede i Irland i 2007, og vant en Meteor Award. Sharon Shannon har turnert rundt i verden og også opptrådt for politikere som Bill Clinton, Mary Robinson og Lech Wałęsa. I 2007 jobbet Shannon med Belinda Carlisle på albumet hennes *Voila*. I flere år fremførte Shannon en rekke live-samarbeid, på scenen og TV med Shane MacGowan, med bandet sitt som fremførte en rekke sanger fra Pogues, og MacGowan fremførte sanger fra Shannons repertoar på et tidspunkt da han ellers sjelden opptrådte live eller sendte nytt materiale. Blant de mange samarbeidene hennes er Donovan’s album *Gaelia: The Sulan Sessions*, hvor hun og en rekke andre artister som David Gilmour og Nigel Kennedy var med.

Hun vant Lifetime Achievement Award ved Meteor Awards i 2009 og i oktober 2018 tildelte NUI Galway Shannon en æresdoktorgrad.

## Diskografi

* *Sharon Shannon* (1991)
* *Out the Gap* (1994)
* *Each Little Thing* (1997)
* *Spellbound: The Best Of Sharon Shannon* (1999)
* *The Diamond Mountain Sessions* (2000)
* *Live in Galway* (2002) med the Woodchoppers
* *Libertango* (2003)
* *tunes* (2005) med Frankie Gavin, Michael McGoldrick og Jim Murray
* *The Sharon Shannon Collection 1990–2005* (2006)
* *Live at Dolans CD & DVD* (2007)
* *Renegade* (2007) med Mike McGoldrick, Dezi Donnelly, og Jim Murray
* *Saints & Scoundrels* (2009)
* *upside down* (2009) med Mike McGoldrick, Dezi Donnelly, og Jim Murray
* *Flying Circus* (2012) med Jim Murray og the RTÉ Concert Orchestra
* *The Set List US/Canada 2014* (2014)
* *In Galway CD & DVD* (2015) med Alan Connor
* *Live in the US and Canada 2016* (2016) med Jim Murray og Alan Connor
* *Sacred Earth* (2017)
* *Live in Minneapolis* (2019)
* *The Winkles Tapes 1989* (2019)
* *The Reckoning* (2020)
* *Now!* (2024)

## Referanser